作者：李曾伯
词牌/韵律：贺新凉・贺新郎

paragraphs: 梦觉闻鸡报。
问岘边、晋家城郭，旧邦新造。
谁遣平明旌旆入，人说当年草草。
犹幸把、腥埃俱扫。
对越老苍方寸在，任酉渠、远度龙堆道。
还又过，一春了。
少年意气轻三表。
到如今、名惭小范，功卑前召。
赖有把茅归去是，乘此抽身须早。
何苦受、天来烦恼。
报国丹忠虽未泯，奈长卿已病文渊老。
聊把酒，仰天笑。